Hippodromus Derbiensis (vicus Romanus)
Derventio fuit castellum et vicus Romanus satis parvus, ad ripas fluminis Derventionis situs et ad transitum viarum trium, scilicet eam quae nomen recentius Ryknild Street habet, eam quae ad occidentem versus ad Devam tendit, necnon illam quae trans montes per Aquas Arnemetias usque ad Mamucium pervenit nomenque The Street reclamat. Hoc in pago, ubi postea urbs Derbia aedificata est, munitiones Romanae tres nobis e ruinis cognoscuntur, quarum antiquissima eo loco reperitur quae hodie Strutt's Park appellatur; altera iuxta vicum suburbanum hodiernum Little Chester; recentissima sub Hippodromo Derbiensi.